Näpuhiir, selle 3 lisanuppu ja puuteplaat
**TrackPoint** ehk **näpuhiir**[*viide?*] on IBM-i (muudetud nimega Lenovo) sülearvutitel kasutusel olev **juhtkangi** tüüpi sisendseade kursori juhtimiseks ekraanil.

Näpuhiire töötas välja IBM-i insener Tom Selker 1984. aastal, et luua alternatiivne osutusseade juhtkuulile. Tänapäeval kasutab Lenovo näpuhiiresüsteeme kõikidel ThinkPadi ja mõnedel äriklassi sülearvutitel.

Näpuhiiresüsteem põhineb surve avaldamisel suunale, kuhu kasutaja tahab, et arvuti kursor ekraanil liiguks. Mida suuremat survet avaldada näpuhiirele, seda kiiremini liigub kursor ekraanil. TrackPoint asetseb QWERTY-klaviatuuril G-, H- ja B-klahvi vahel punase kustukummiotsa taolise nupuna. Näpuhiirel nupud kas puuduvad või asetsevad reeglina tühikuklahvi all.

Näpuhiire kork on punane ThinkPadi sülearvutitel, kuid värvus võib eri arvutitootjate näpuhiirtel olla ka teistsugune.

Ajalugu
-------

TrackPointi mõttele tuli Tom Selker 1984. aastal, kui ta luges uuringut, et keskmisel arvutikasutajal kulub 1,5 sekundit, et tõsta käsi klaviatuurilt hiirele ja klaviatuurile tagasi. Tema eesmärk oli lühendada aega, tuues osutusseadme klaviatuurile ja sellega tagada, et kasutaja ei peaks käsi klaviatuurilt tõstma. Tom Selker töötas välja algse kavandi, kus G-, H- ja B-klahvi vahel asetses pulk, mille abil sai liigutada kursorit. Kuna Selkeril oli ka muid ülesandeid, loobus ta süsteemi arendusest.

Kolm aastat hiljem näitas Selker kavandeid oma kolleegile, matemaatik Joseph Rutledge'ile. Järgneva nelja aasta jooksul töötasid nad välja näpuhiire prototüübi, avastades, et kui nad vähendavad kursori kiirust ja muudavad juhtkangi vähem jäigaks, siis suudetakse süsteemi kasutada täpselt ja mugavalt.

Esmase prototüübi lükkas IBM-i juhtkond tagasi põhjendusel, et süsteemi väljatöötamine ja paigaldamine klaviatuuridele on liiga kulukas ega tasu ennast ära. Projekt pandi riiulile tolmu koguma.

Selkeri prototüübi avastas tolleaegne IBM-i juhataja Jim Cannavino. Pärast testimist andis ta näpuhiirele hea hinnangu. Heakskiidu tootmiseks ja paigaldamiseks ThinkPadi sülearvutitele sai süsteem alles pärast Selkeri ja Rutledge'i artikli avaldamist IBM-i teadusajakirjas ja Businessweekis. Ühiskond andis innovatiivsele süsteemile positiivne vastukaja[*viide?*], mis muutis IBM-i juhatajate arvamust[*viide?*], ja näpuhiir sai rohelise tule tootmisesse minekuks.

Punane kork pandi näpuhiirele selleks, et muuta see tähelepandavamaks, kuid sellega kaasnes probleem: ainus punane nupp IBM arvutitel oli hädaolukorra toitelülitil. IBM-i juhtkond ei lubanud kasutada punast värvi ühegi teise nupu juures ja algselt muudeti näpuhiire kork magentapunaseks. Iga järgneva näpuhiire põlvkonna väljatöötamisel on korgi värvust muudetud punasemaks ning tänapäeval on see erepunane, mis on saanud ThinkPadi sülearvuti logo osaks "i" täpina.

### Probleemid

Näpuhiire väljatöötamisest alates on suurimaks probleemiks olnud **kursori juhtimatu liikumine** (*Cursor drift*) pärast osutusoperatsiooni lõppu, mis nõudis pidevat kalibreerimist. Tänapäevaks on süsteem parandatud tarkvaraliselt, kalibreerides süsteemi uuesti iga kord, kui kasutaja tõstab üheks sekundiks oma näpu juhtkangilt.

Probleemiks on ka **kogemata klõpsamine**. Kui vajutada juhtkangile liiga tugevalt, võib süsteem liigutuse ekslikult registreerida kui hiire vasaku klahvi vajutuse, kuigi tahate hoopis kursorit liigutada.

Kui tippimise käigus kogemata näpuhiirele vajutada, registreeritakse hiirevajutus.

Näpuhiire kasutamisel fototöötluses esinevad probleemid, kuna saavutatud täpsus on väiksem kui klassikalise hiirega.

Omadused
--------

Näpuhiirele ja lisanuppudele on võimalik omastada kõik funktsioonid, mis on tavalisel kolme klahviga arvutihiirel.

* "Valimiseks vajuta" – juhtkangi allavajutamisel tehakse ühekordne hiirevajutus, avaldades survet külgedele, on võimalik näiteks kaustu ja faile lohistada. Kiire topeltvajutus juhtkangil tagab topeltklõpsamisfunktsiooni.
* 2 nupu vajutusel registreerib süsteem protsessi kui hiire keskmise nupu vajutusena.
* 2 nupu allhoidmisel ja juhtkangi liigutamisel on võimalik lehekülge kerida horisontaalselt ja vertikaalselt või olles näiteks suurel pildil, on võimalik liikuda kaheksas eri suunas.
* Tundlikkus – näpuhiire tundlikkust on võimalik muuta tarkvaraliselt.

Negatiivne inerts
-----------------

Negatiivse inertsiga näpuhiire eesmärk on kasutaja poolt tehtava osutusoperatsiooni täpsem täitmine. Negatiivse inertsita näpuhiirel alustab kursor liikumist aeglaselt ja kogub kiirust, täpselt nagu kursoril oleks mass. Sama kehtib kursori peatudes, peatumisteekond pikeneb. Inertsi vähendamiseks kasutatakse negatiivset inertsi funktsiooni. Surve avaldamisel registreerib süsteem protsessi, kui suure muutusena ja kursori liikumiskiirus on hetkeliselt tarkvaraliselt määratud kiirusele/tundlikkusele vastav. Näpuhiirele surve vähendamisel peatub kursor kohe ja kursor liigub tagasi, et vähendada sihtmärgist üle liikumise võimalust.

Negatiivse inertsi funktsiooni kasutatakse alates TrackPoint III (ThinkPad 755 seeria sülearvutite standardvarustuses) näpuhiirtega.

TrackPointi kasutus ThinkPadi sülearvutitel
-------------------------------------------

**Trackpoint I**

* 220

**TrackPoint II**

* 350, 350C, 355, 355Cs, 355C
* 360, 360Cs, 360C, 360P, 360CSE, 360CE, 360PE
* 370C
* 500, 510Cs
* 555BJ
* 720, 720C
* 700, 700C
* 750, 750Cs, 750C, 750P
* 755Cs, 755C

**TrackPoint III**

* 310, 310D, 310E, 310ED
* 345CS, 345C
* 365CS, 365C, 365CSD, 365CD, 365E, 365ED, 365X, 365XD
* 380, 380D, 380E, 380ED, 380XD, 385D, 385ED, 385XD
* 535, 535E, 535X
* 560, 560E, 560X
* 701C, 701CS
* 755CSE, 755CE, 755CX, 755CV, 755CD, 755CDV
* 760L, 760LD, 760C, 760CD, 760EL, 760ELD, 760E, 760ED, 760XL, 760XD, 765L, 765D
* 820, 850, 860

**TrackPoint IV**

* 240, 240X
* 380Z, 390, 390E, 390X
* 560Z, 570, 570E
* 600, 600E, 600X
* 770, 770E, 770ED, 770X, 770Z
* **i Seeria**
	+ 1124, 1157, 1200, 1210, 1230, 1250, 1260, 1300, 1330, 1370, 1410, 1411, 1412, 1450, 1451, 1452, 1472, 1420, 1421, 1422, 1441, 1442, 1460, 1480, 1482, 1483, 1492, 1512, 1540, 1541, 1542, 1552, 1560, 1562, 1592, 1620, 1720, 1721, 1800, s31
* A20m, A20p, A21e, A21m, A21p, A22e, A22m, A22p, A30, A30p, A31, A31p
* G40, G41
* L412, L512
* R30, R31, R32, R40, R40e, R50, R50e, R50p, R51, R51e, R52, R60, R60e, R61, R61e, R61i, R400, R500
* S30,
* SL300, SL400, SL400c, SL410, SL500, SL500c, SL510
* T20, T21, T22, T23, T30, T40, T40p, T41, T41p, T42, T42p, T43, T43p, T60, T60p, T61, T61p, T400, T400s, T410, T410i, T410s, T410si, T500, T510, T510i
* W500, W510, W700, W700ds, W701, W701ds
* X20, X21, X22, X23, X24, X30, X31, X32, X40, X41, X41 Tahvelarvuti, X60, X60s, X60 Tablet, X61, X61s, X61 Tahvelarvuti, X100e, X200, X200 Tahvelarvuti, X200s, X201, X201i, X201s, X201 Tahvelarvuti, X300, X301
* Z60m, Z60t, Z61e, Z61m, Z61p, Z61t
* TransNote
* Edge 13", Edge 14", Edge 15"

Näpuhiire ja puuteplaadi võrdlus
--------------------------------

1. Näpuhiire eelised:
	1. Kursori liigutamine ekraanil ilma näppu tõstmata
	2. Kiire ligipääsetavus trükkimisprotsessi käigus
	3. Kasutab vähe arvutipinda
	4. Lehte saab kerida sujuvalt ilma näppu tõstmata (uuem puuteplaadi tarkvara võimaldab teha sama, liigutades näppu ringikujuliselt plaadil)
2. Puuteplaadi eelised:
	1. Odavam kui näpuhiir
	2. Võimalik on määrata rohkem lisafunktsioone

TrackPointi hiir
----------------

TrackPointi hiir on kahe kursoriga töötav süsteem, kus ühte kursorit liigutatakse näpuhiire abil ja teist kursorit liigutatakse klassikalise hiire liigutamisel. See süsteem tuleb kasuks suurtel tööpindadel töötamisel, kus näiteks ühe kursoriga teete töös korrektuure ja teise kursoriga pääsete kiiresti ligi tööriistaribale.

Taktiilne TrackPoint
--------------------

Taktiilse tagasisidega TrackPointi puhul edastatakse teave töölaual olevast informatsioonist (nupud, tööriistariba piirid jne) läbi juhtkangi. Liikudes kursoriga üle nupu piiri, juhitakse elektromagnetimpulsiga juhtkangi all olev silinder vastu juhtkangi korki ja kasutajal jääb tunne, et juhtkang hüppas üles.

Almadeni teadusuuringute keskuses tehtud katse näitas, et taktiilse tagasisidega TrackPointiabil kulus ülesande läbimiseks 0,5 sekundit vähem kui taktiilse tagasisideta TrackPointi abil (vastavalt 4,7 sekundit ja 5,2 sekundit).

Näpuhiire nimetused ja kasutusala tootjati
------------------------------------------

| Nimi | Tootja | Kasutusel mudelites | Eelmised mudelid |
| --- | --- | --- | --- |
| **TrackPoint** | IBM / Lenovo | Kõikidel teadaolevatel ThinkPadidel ja Travel Keyboard Ultranav süsteemiga arvutitel | Enamus ThinkPade, Space Saver II, Model M13, Model M4-1, TrackPoint IV, TrackPoint USB klaviatuur, TransNote |
| **PointStick** | HP (Compaq) | 2540p, 2740p, 6450b, 6455b, 6550b, 8440p/w, 8540p/w, 8740w | 2510p, 2530p, 2710p, 2730p, 6445b(valikuline), 6545b(valikuline), 6910p, 6930p, 8510p/w, 8530p/w, 8710p/w, 8730w, nc2400, nc4400, nc6230, nc6400, nc8430, nw8440, nw9440, & tc4400 seeria |
| **NX Point** | NEC | EasyNote MX45, MX65, S5 |  |
| **Pointing Stick** | Sony | Sony Vaio P Seeria | BX seeria, C1 seeria, U8 seeria, UX seeria |
| **StickPoint**, **QuickPoint** | Fujitsu | Lifebook T2020, P1630, S7220, E8420 (valikuline), U820/U2010 | Lifebook T2010, S7110, S7210, B2400/2500/2600 Seeria, E8310 (valikuline), E8410 (valikuline), P1100/1500/1600 seeria, U1010/U810/U50 |
| **Track Stick** | Dell | Latitude E4310, E6410 & E6510, Precision M4500 ja M6500 | Latitude E6500, E6400, D430, D600, D630, D830, XT, E4300, E5400, E6400, E6400 ATG, E6500, Precision M2300, M2400, M4300, M4400, M6400; Inspiron 4000, 8100, 8200, 9100; L |
| **AccuPoint** | Toshiba | Tecra M10 | Tecra A7, A8, A9, A10, M2, M5, M9, S Seeria; Satellite Pro 4000 Seeria, 410 Seeria |
| **FineTrack** | Acer | TravelMate C200 (Tahvelarvuti), C210 (Tahvelarvuti), 6410, 6460, 6492, 6492G, 6592, 6592G, 6593 |  |
| **Mouse emulator** | Elonex | Elonex ONE |  |
| **Pointing Stick** | Unicomp | EnduraPro, Mighty Mouse (mõlemad lauaarvutitele) | On-The-Stick |

Näpuhiirekorgid
---------------

Eri tüüpi näpuhiire korgid
Lenovo müüb 3 tüüpi **näpuhiirekorkidega** sülearvuteid ja lauaarvuti klaviatuure

1. Klassikaline kupli tüüpi kork.
2. Pehme lapik kupli tüüpi kork.
3. Pehme süvendatud ringikujuline kork.

Korgid sobivad:

* ThinkPad A-Seeria
* ThinkPad G-Seeria
* ThinkPad R-Seeria
* ThinkPad T-Seeria
* ThinkPad X-Seeria
* ThinkPad Z-Seeria
* Näpuhiirega klaviatuurid

Vaata ka
--------

* Arvutihiir
* Puuteplaat

Viited
------

1. ↑  "Peter Goldeni "Big BLUE's big Adventure"". Originaali arhiivikoopia seisuga 13. mai 2013. Vaadatud 12. detsembril 2010.
2. ↑  "TracPoint – Negative inertia" Almaden Research Center
3. ↑  "Models featuring this technology" ThinkWiki
4. ↑  "TrackPoint vs Touchpad" Jon Lee 25.04.2007
5. ↑  "Arhiivikoopia". Originaali arhiivikoopia seisuga 6. detsember 2010. Vaadatud 12. detsembril 2010.`{{netiviide}}`: CS1 hooldus: arhiivikoopia kasutusel pealkirjana (link)
6. ↑  "What You Feel Must Be What You See: Adding Tactile Feedback to the Trackpoint" Christopher S. Campbell; Shumin Zhai; Kim W. May; Paul P. Maglio
7. ↑  "Types of caps" Copyright © 2010 IBM Corporation

| * v
* r
Personaalarvuti |
| --- |
| Põhikomponendid | 
Emaplaat  • Graafikaprotsessor  • Helikaart  • Korpus  • Kõvaketas/Pooljuhtketas  • Muutmälu  • Protsessor  • Toiteplokk  • Võrguadapter |  |
| Sisendseadmed | 
Hiir  • Juhtkuul  • Klaviatuur  • Mikrofon  • Näpuhiir  • Puuteplaat  • Puuteekraan  • Skanner |
| Väljundseadmed | 
Kuvar  • Kõlar  • Kõrvaklapid  • Printer |
| Andmekandjad | 
Blu-ray  • CD  • DVD  • Diskett  • Magnetoptiline ketas  • Välkmälu (Mälupulk) |
| Siinid | 
Ethernet  • FireWire  • Järjestikport  • Rööpport  • Thunderbolt  • USB |
| Lisaseadmed | 
Digitaallaud  • Jahutus  • Mängukontroller  • UPS  • Vöötkoodiluger |